b"\n_START_ARTICLE_\nMasia Dalmau\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici a\xc3\xafllat de planta rectangular, amb planta baixa i dos pisos. A la planta baixa hi ha, centrada, la porta d'acc\xc3\xa9s, allindanada, i una finestra a cada costat. Al primer pis hi ha tres balcons amb portes d'arc rebaixat, emmarcades amb cornisa. Al segon pis s'obren 3 petites finestres d'arc rebaixat. A la fa\xc3\xa7ana de la banda esquerra, i cobrint una porta d'acc\xc3\xa9s secund\xc3\xa0ria, hi ha un porxo sostingut per dues columnes de ferro, de la forja de J. Colominas de Valls. La coberta del porxe \xc3\xa9s un terrat amb barana. Els materials constructius s\xc3\xb3n la pedra i el ma\xc3\xb3, arrebossats._NEWLINE_A la fa\xc3\xa7ana sud-oest destaca l'entrada, perqu\xc3\xa8 hi ha un volad\xc3\xads que disposa de bigues met\xc3\xa0l\xc2\xb7liques i revoltons, amb dos pilars de suport met\xc3\xa0l\xc2\xb7lic. Per sobre del volad\xc3\xads hi ha una \xc3\xa0mplia terrassa que igual que el balc\xc3\xb3, t\xc3\xa9 una barana amb una composici\xc3\xb3 semblant a base de pilars i gelosia cer\xc3\xa0mica.\n_START_SECTION_\nHist\xc3\xb2ria\n_START_PARAGRAPH_\nL'edifici \xc3\xa9s part del conjunt residencial del Bosc de Valls, format per extenses finques on es comen\xc3\xa7\xc3\xa0 a edificar b\xc3\xa0sicament a partir de 1840, un cop acabada la primera guerra carlina. El 1947 hi va haver una reforma, en la qual les golfes van ser substitu\xc3\xafdes per una nova planta._NEWLINE_L'any 1974, les golfes van ser substitu\xc3\xafdes per una nova planta; va haver una reforma on s'afeg\xc3\xad una cornisa de coronament a la fa\xc3\xa7ana principal, amb boles decoratives als extrems."